gl gl gl es en gl gl ast es pt es gl gl gl gl en ast gl gl es en gl en it fr gl gl gl gl vi es pt en en en gl gl gl gl gl gl gl gl en gl gl gl gl gl gl es pt en en en gl gl es es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
O Goberno de Carmela Silva destina 1,3 millóns de euros a nove concellos para a contratación de 135 persoas - Nós Televisión
Os primeiros en beneficiarse serán os municipios de Vila de Cruces, Mondariz-Balneario, Vilaboa, Oia, Cuntis, O Rosal, Salceda de Caselas, Salvaterra de Miño e Vilagarcía de Arousa
A Deputación de Pontevedra está decidida a apoiar a loita contra o desemprego. A Xunta de Goberno desta institución vén de aprobar a primeira relación de concellos que se va beneficiar das achegas da liña 3, para o fomento do emprego para a conservación e funcionamento de bens e servizos municipais, do Plan Concellos 2018.
Serán os municipios de Vila de Cruces, Cuntis, Mondariz-Balneario, Oia, O Rosal, Salceda de Caselas, Salvaterra de Miño, Vilaboa e Vilagarcía de Arousa os primeiros en recibir estes recursos. Este ano o goberno que preside Carmela Silva dotou a liña 3 do Plan Concellos con 9.540.000 euros, é dicir, un 2,5 % máis que no 2017. Coas achegas aprobadas agora está distribuída o 13,54 % da liña 3.
Creación de 135 postos de traballo
O goberno que preside Carmela Silva aprobou destinar a estes nove concellos 1.292.184,22 euros para a contratación de 135 persoas para desempeñar diferentes tarefas nas dependencias municipais.
Na comarca do Deza está Vila de Cruces no que a Deputación de Pontevedra aprobou destinar 140.497,40 euros para a contratación de 10 persoas para desempeñar tarefas relacionadas coa albanelería e obras, forestais e xardinería, administración e conserxería. Outras achegas son para o concello de Mondariz-Balneario, con 56.143,56 euros que servirán para contratar a 12 persoas que desenvolverán tarefas de construción e forestais. Pola súa banda, o concello de Oia recibirá 99.899,44 euros para a contratación de 9 persoas para a recollida do lixo, manexo de maquinaria forestal e retroescavadora, así como para tarefas de albanelería e forestais. Cuntis, con 122.623,27 euros, vai contratar a 12 persoas para tarefas relacionadas co asfaltado, condución de retroescavadora, enxeñería técnica agrónoma, protección civil, albanelería e turismo.
O Rosal recibirá da Deputación 127.360,83 euros para a contratación de 15 persoas para a realización de obras para a revalorización de espazos públicos, para actuacións en materia de electricidade, limpeza e recollida do lixo, tarefas forestais e axuda no fogar. En canto a Salceda de Caselas, as achegas da institución provincial son de 146.997 euros para a contratación de 9 persoas que desenvolverán tarefas de recollida do lixo, orientación laboral, albanelería, limpeza, animación sociocultural e administración.
Pola súa banda, o concello de Salvaterra de Miño, con 165.010,80 euros, poderá contratar a 22 persoas para traballar na recollida do lixo e limpeza, información turística, fontanería, animación sociocultural, condución, cobro, construción e albanelería, así como para a práctica deportiva. Vilaboa, pola súa parte, recibirá 114.382,21 euros para contratar a 10 persoas para desenvolver tarefas forestais, de obras públicas e albanelería, condución e carpintería, pintura e limpeza. Ademais, a Deputación de Pontevedra tamén destinará 319.269,71 euros para o concello de Vilagarcía de Arousa para a contratación de 36 persoas para desenvolver tarefas de administración, animación deportiva, albanelería, forestais, pintura, instalacións eléctricas, carpintería, fontanería, soldadura, conservación de parques urbanos e xardíns, sepultura e axuda no mantemento de instalacións deportivas.
Artigo anteriorO BNG presenta o aval da experiencia para as municipais
Seguinte artigoConcello, Deputación e Xunta acordan comarcalizar o Parque de Bombeiros
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.